1

საქართველოს პრეზიდენტის 
ბრძანებულება №392
2005 წლის 27 მაისი 
ქ. თბილისი
„საქართველოს შინაგან საქმეთა სამინისტროს დებულების დამტკიცების შესახებ“ საქართველოს პრეზიდენტის 2004 წლის  27 დეკემბრის №614 ბრძანებულებაში ცვლილებებისა და დამატებების შეტანის თაობაზე

„ნორმატიული აქტების შესახებ“ საქართველოს კანონის მე-6 მუხლის მე-2 პუნქტისა და 36-ე მუხლის შესაბამისად, „საქართველოს შინაგან საქმეთა სამინის​ტროს დებულების დამტკიცების შესახებ“ საქართველოს პრეზიდენტის 2004 წლის 27 დეკემბრის №614 ბრძა​ნებულებით (სსმ III, 2004 წ., №152, მუხ. 1389) დამტკიცებულ დებულებაში შეტანილ იქნეს შემდეგი ცვლი​ლებები და დამატებები:
ა) მე-17 პუნქტს დაემატოს შემდეგი შინაარსის „ტ“ ქვეპუნქტი:
„ტ) ანტიტერორისტული ცენტრი (მთავარი სამმარ​თველო).“;
ბ) 21-ე პუნქტის „გ“ ქვეპუნქტი ჩამოყალიბდეს შემდეგი რედაქციით:
„გ) გენერალური ინსპექცია უზრუნველყოფს სამინის​ტროს სისტემაში ეთიკის, დისციპლინური ნორმების დარღვევის, სამსახურებრივი მოვალეობების არაჯე​როვანი შესრულებისა და კონკრეტულ მართლსაწი​ნააღმდეგო ქმედებათა ჩადენის ფაქტების გამოვლენასა და სათანადო რეაგირებას; მის კომპეტენციას მიკუთ​ვნებულ საქმეებზე სისხლის სამართლის საპროცესო კო​დექ​სით დადგენილი წესით და ამ კოდექსით გათვალის​წინებულ ფარგლებში წინასწარ გამოძიებასა და სისხლისსამართლებრივ დევნას; სამინისტროს სისტემაში არსებული დარღვევებისა და ნაკლოვანების გამოვლენას; სამინისტროს სტრუქტურულ ერთეულებში წარმოებული ოპერატიულ-ანალიზური და ოპერატიულ-სამძებრო საქმიანობის კონტრსადაზვერვო თანხლებას; სამინის​ტროს სტრუქტურული ერთეულების მიერ მატერიალური და ფინანსური რესურსების ხარჯვის კანონიე​რებისა და მიზანშეწონილობის შემოწმებას; სამინისტროს სისტემაში ფინანსური შემოწმების ჩატარებასა (გარდა ოპერატიული ხარჯებისა) და სამინისტროს საინფორ​მაციო სისტემების უსაფ​რთხოებას;“;

გ) 21-ე პუნქტის „ი“ ქვეპუნქტი ჩამოყალიბდეს შემდეგი რედაქციით:

„ი) კონტრდაზვერვის დეპარტამენტი ახორციელებს კონტრდაზვერვით საქმიანობას საქართველოს წინააღ​მდეგ მიმართული უცხოეთის წარმომადგენლო​ბებისა და ორგანიზაციების საფარქვეშ მოქმედი სადაზვერვო სა​ქმიანობის თავიდან აცილებისა და აღკვეთის მიზნით, სამხედრო ძალებისა და სხვა შეიარაღებული ფორმირე​ბების კონტრდაზვერვით უზრუნველყოფას, ასევე კანონ​მდებლობის შესაბამისად რადიოეთერის კონტრდაზვერ​ვით კონტროლს; გარე მეთვალყურეობის უზრუნველ​ყოფას; მის კომპეტენციას მიკუთვნებულ საქმეებზე სისხლის სამართლის საპროცესო კოდექსით დადგენილი წესით და ამ კოდექსით გათვალისწინებულ ფარგლებში წი​ნასწარ გამოძიებასა და სისხლისსამართლებრივ დევ​ნას;“;
დ) 21-ე პუნქტს დაემატოს შემდეგი შინაარსის „ტ“ ქვეპუნქტი:
„ტ) ანტიტერორისტული ცენტრის ამოცანაა ტერო​რიზმის წინააღმდეგ ბრძოლა, კანონმდებლობით დად​გენილი წესით ოპერატიულ-სამძებრო ღონისძიებების განხორციელება, მის კომპეტენციას მიკუთვნებულ საქ​მეებ​ზე სისხლის სამართლის საპროცესო კოდექსით დადგე​ნილი წესით და ამ კოდექსით გათვალისწინებულ ფარგლებში წინასწარი გამოძიება და სისხლისსამარ​თლებრივი დევნა.“;
ე) 22-ე პუნქტის „ა“ ქვეპუნქტი ჩამოყალიბდეს შემ​დეგი რედაქციით:
„ა) სახელმწიფო საზღვრის დაცვის დეპარტამენტი კანონმდებლობით დადგენილი წესით უზრუნველყოფს სა​ქართველოს სახელმწიფო საზღვრისა და სასაზღვრო რეჟიმის დაცვას, ახორციელებს ოპერატიულ-სამძებრო საქმიანობას, მის კომპეტენციას მიკუთვნებულ საქმეებზე სისხლის სამართლის საპროცესო კოდექსით დადგენილი წესით და ამ კოდექსით გათვალისწინებულ ფარგლებში წინასწარ გამოძიებას და სისხლის სამართლებრივ დევნას;“.
მ. სააკაშვილი

